open-index/open-wikipedia-markdown huggingface dataset:
R334 (Suid-Afrika)

Die **R334** is 'n streekroete in Suid-Afrika wat die N2-nasionale pad wes van Port Elizabeth met die N2 by Coega noord van Port Elizabeth via Uitenhage verbind. Die roete begin waar dit van die R102 aftak en noordoos gaan en deur Uitenhage gaan via Cuyler-, Caledon- en Graaff-Reinet-strate. Daarna kruis dit die R75 en R335-roetes voor dit by die N2 aansluit digby Coega.

## Sien ook 
* Lys van streeksroetes in Suid-Afrika
* Genommerde roetes in Suid-Afrika

## Bron 
* Dept Transport
R350 (Suid-Afrika)

Die **R350** is 'n streeksroete in die Oos-Kaap wat Bedford met Grahamstad verbind. Die roete begin in Bedford waar dit uitdraai uit die R63-provinsiale pad en eers suidwaarts gaan en dan suidoos draai. Die roete gaan oor die Helspoortpas. Na ongeveer 75 km sluit die R400 by die R350 aan en net daarna die R344 ook. Dit kom Grahamstad binne as Cradockstraat.

## Sien ook 
* Lys van streeksroetes in Suid-Afrika
* Genommerde roetes in Suid-Afrika

## Bron 
* Dept Transport
R390 (Suid-Afrika)

[duimnael|220px|links|Die R390 tussen [Venterstad en Steynsburg.]]
Die **R390** is 'n streeksroete in Suid-Afrika wat Cradock in die Oos-Kaap met Bethulie in die verresuide van die Vrystaat verbind. Dit word medebeskryf met die R56-provinsiale pad vir 10 kilometers suidwes van Steynsburg.

## Sien ook 
* Lys van streeksroetes in Suid-Afrika
* Genommerde roetes in Suid-Afrika

## Bron 
* Dept Transport
R392 (Suid-Afrika)

Die **R392** is 'n streeksroete in Suid-Afrika wat die R396, net buite Queenstown, met Lady Grey verbind via Dordrecht. Dit word medebeskryf met die R58 net na Lady Grey, draai af en ontmoet die R726 by Sterkspruit.

## Sien ook 
* Lys van streeksroetes in Suid-Afrika
* Genommerde roetes in Suid-Afrika

## Bron 
* Dept Transport
Gagik

**Gagik** (in Westelike Armeens gespel as **Kakig**) is 'n algemene Armeense naam. Die naam kan verwys na:

;Koninklikes/ adellikes
*Gagik I van Armenië, Bagratid-koning van Armenië van die Bagratuni-dinastie (989–1020)
*Gagik I van Vaspurakan, Artsruni-heerser van Vaspurakan (908–943)
*Gagik II van Armenië, die laaste Armeense Koning van Armenië uit die Bagratuni-dinastie (1042-1045)
*Gagik van Kakheti, Koning van Kakheti in oostelike Georgië vanaf 1039 tot 1058

;Hedendaags
*Gagik Harutyunyan, Armeense politikus, Eerste minister van Armenië 1991-1992
*Gagik Hovunts, Armeense komponis
*Gagik Sargsyan, Armeense historikus en akademikus
*Gagik Simonyan, Armeense sokkerspeler
*Gagik Tsarukyan, ook bekend as Dodi Gago (sy noemnaam), Armeense politikus en sakeman
*Gago Drago - werklike naam, Gagik Harutyunyan - Armeens-Nederlandse  weltergewig *"kickboxer"*
R394 (Suid-Afrika)

Die **R394** is 'n streeksroete in Suid-Afrika wat die R61 by Magusheni met die N2-nasionale pad by Brooksnek via Fort Donald verbind. Die roete is ongeveer 28 kilometer lank.

## Sien ook 
* Lys van streeksroetes in Suid-Afrika
* Genommerde roetes in Suid-Afrika

## Bron 
* Dept Transport
R397 (Suid-Afrika)

Die **R397** is 'n streeksroete in Suid-Afrika wat Burgersdorp met Molteno en Sterkstroom verbind en in die N6-nasionale pad eindig. Die Boesmanshoekpas is 'n bergpas tussen laasgenoemde dorpe op hierdie roete.

## Sien ook 
* Lys van streeksroetes in Suid-Afrika
* Genommerde roetes in Suid-Afrika

## Bron 
* Dept Transport
R398 (Suid-Afrika)

Die **R398** is 'n streeksroete in Suid-Afrika wat Middelburg met Britstown verbind. Hierdie roete begin in Middelburg as Richmondweg en gaan weswaarts. Die roete betree die Noord-Kaap en eindig in 'n t-aansluiting met die N1-nasionale pad een kilometer noord van Richmond. Dit gaan suid vir 'n kilometer met die N1 en draai dan wes, hiervandaan hou die roete noordwes en gaan deur Merriman. Die roete hou noordwes en sluit dan by die N12-nasionale pad aan waar dit eindig, sestien kilometer suid van Britstown.

## Sien ook 
* Lys van streeksroetes in Suid-Afrika
* Genommerde roetes in Suid-Afrika

## Bron 
* Dept Transport
Ivermektien

duimnael|Chemiese struktuur van Ivermektien
**Ivermektien** (Engelsː*Ivermectin*) is 'n medikasiemiddel wat gebruik word vir die behandeling van verskeie soorte parasietbesmettings.

Ivermektien inhibeer die replisering van SARS-CoV-2 in die nier-selkultuur van ape met 'n IC50 of 2.2–2.8&nbsp;µM, wat dit 'n moontlike kandidaat maak vir navorsing as covid-19-medisyne. Op grond van hierdie data is dosisse van 10 000 keer die normale hoeveelheid nodig vir 'n antivirale effek by mense.  Afgesien van die praktiese probleme om elke dag 10 000 pille te sluk, word sulke hoë dosisse ivermektien nie gedek deur die huidige goedkeuring van die medisyne vir menslike gebruik nie en kan dit gevaarlik wees, aangesien die waarskynlike antivirale werkingsmeganisme die onderdrukking van 'n sellulêre proses is, spesifiek die remming van nukleusvervoer deur invoer α / β1.

In November 2020 het 'n stelselmatige oorsig bewyse van min voordele getoon wanneer ivermektien as aanvullende terapie gebruik word vir mense met nie-ernstige covid-19. Die Amerikaanse National Institutes of Health se covid-19-behandelingsriglyne noem dat die bewyse vir ivermektien te beperk is om 'n aanbeveling vir of teen die gebruik daarvan te maak.  Bykomende bewyse uit ewekansige beheerde proewe (RCT's) en dosisreaksiestudies is nodig; verskeie soortgelyke studies is met ingang Januarie 2021 geloods.

## Suid-Afrika 
In Januarie 2021, tydens die tweede golf van covid-19-infeksies wat 20&nbsp;000 sterftes per week meegebring het, het 'n groep Suid-Afrikaanse medici, byna 100 sterk, 'n dringende petisie aan President Cyril Ramaphosa gerig waarin gevra word vir die uitvoering van 'n snelle oorsig oor hierdie middel, aangesien medici nie met die werkslas kon tred hou nie, en self in die voorste linie staan wat blootstelling betref.

Die Suid-Afrikaanse departement van gesondheid het op 18 Junie 2021 sy ivermektienoorsig wat in Januarie die eerste keer gepubliseer is, bygewerk. Dit is 'n  gedetailleerde dokument wat deur sommige van die land se voorste kundiges oor die assessering van medisyne geskryf is. Die outeurs het gekyk na al die ivermektienstudies wat gepubliseer is, en tot hierdie gevolgtrekking gekom:

## Verwysings
R346 (Suid-Afrika)

Die **R346** is 'n streeksroete in Suid-Afrika wat die N6-nasionale pad by Stutterheim met die R72 naby Kidd's Beach verbind. Die roete begin waar dit van die N6 aftak by Stutterheim en suid gaan. Dit gaan deur Braunschweig en deel die R63 in King William's Town waar die N2-nasionale pad gekruis word. Dit gaan dan deur Zwelitsha en eindig waar dit by die R72 tussen Oos-London en Kidd's Beach aansluit.

## Sien ook 
* Lys van streeksroetes in Suid-Afrika
* Genommerde roetes in Suid-Afrika

## Bron 
* Dept Transport
R405 (Suid-Afrika)

Die **R405** is 'n streekroete in Suid-Afrika met sy suidelike terminus by die N2-nasionale pad by Mount Frere in die Oos-Kaap. Dit gaan noordwes om by die R56-provinsiale pad aan te sluit, halfpad tussen Mount Fletcher en Matatiele.

## Sien ook 
* Lys van streeksroetes in Suid-Afrika
* Genommerde roetes in Suid-Afrika

## Bron 
* Dept Transport
R400 (Suid-Afrika)

Die **R400** is 'n streeksroete in Suid-Afrika wat die R75-provinsiale pad, 26 kilometer oos van Jansenville, met die R350, oos van Riebeeck-Oos, verbind. Vyftien kilometers vanaf die begin van die roete gaan die pad deur Waterford, net hierna gaan dit verby die Darlingtondam, wat die versonke dorpie Darlington bedek. Hierna kruis die roete die R335 en dan later die N10-nasionale pad. Hierna gaan die roete deur Riebeeck-Oos en eindig by die R350-streeksroete.

## Sien ook 
* Lys van streeksroetes in Suid-Afrika
* Genommerde roetes in Suid-Afrika

## Bron 
* Dept Transport
Klein-Winterhoekberge

Die **Klein-Winterhoekberge** is 'n bergreeks in die Kamdeboo, Oos-Kaap, wat oos-wes strek. Die bergreeks is noord van die R75 en suid van die Darlingtondam in die Sondagsrivier.

## Kyk ook
* Groot-Winterhoekberge, direk suidwaarts
R401 (Suid-Afrika)

Die **R401** is 'n streeksroete in Suid-Afrika wat begin by die R61-provinsiale pad digby Spitskopvlei. Vanaf die R61 hou die roete noordoos, kruis die N10-nasionale pad, gaan deur die gemeenskap by Conway, gaan noord van die Grassridgedam verby, deur Hofmeyr en kruis die R390 en R391 in die dorp en eindig in die R61, 18 km wes van Tarkastad.

## Sien ook 
* Lys van streeksroetes in Suid-Afrika
* Genommerde roetes in Suid-Afrika

## Bron 
* Dept Transport
Khan

**Khan** (Mongools: хан *chan*, Turks: *han*, Oudturks: *kan*, Chinees: 汗 *hán*; uitgespreek /kɑːn/) is ’n historiese titel van onsekere oorsprong wat in Middeleeuse Sentraal-Asiatiese gemeenskappe gebruik is om na ’n heerser of militêre leier te verwys. Dit is die eerste keer deur die Blouturke gebruik as ’n variant van khagan (keiser) vir ’n ondergeskikte leier. In die Seldjoekse Ryk was dit die hoogste adellike titel, net onder *malik* en *emir* (koning). 

[thumb|180px|Daar is eers ná [Djengis Khan se dood na hom verwys as "Khagan".]]
In die Mongoolse Ryk was dit die leier van ’n horde (oeloes), terwyl die hoofleier van die Mongole as die "khagan", of "groot khan", bekend was. Daarna het die titel se belangrikheid afgeneem. In Safawidiese Persië was dit die titel van ’n provinsiale goewerneur en in Mogol-Indië was dit ’n adellike titel vir howelinge. Later het dit ’n van geword. Khan en sy vroulike vorms kom in baie persoonlike name voor, sonder enige aanduiding van adelikheid, hoewel dit steeds ’n algemene van onder adellikes ook is.

## Geskiedenis
Die presiese oorsprong van die titel is onbekend. Tydens die bestaan van die Mongoolse Ryk het verskeie Mongoolse en Turkse volke van Sentraal-Asië egter nuwe belangrikheid aan die titel gegee en dit het later na Noord-Asië versprei, waar plaaslike volke dit aangeneem het. 

Khagan was ’n hoër titel en het "khan van khans" beteken. Dit was die titel van die Chinese keiser Taizong van Tang ("hemelse khagan"), wat van 626 tot 649 regeer het, asook van Djengis Khan se opvolgers wat van 1229 af oor die Mongoolse Ryk regeer het. Djengis Khan self is eers ná sy dood khagan genoem. So was Möngke Khan (1251-1259) en Ögedei Khan (1229-1241) khagans, maar nie Tsjagatai Khan nie, want hy is nie deur ’n *koeroeltai* (politieke raad) as Mongoolse heerser aangewys nie.

## Verwysings
## Skakels
R408 (Suid-Afrika)

Die **R408** is 'n streeksroete in die Oos-Kaap van Suid-Afrika wat Engcobo met Qoramond verbind via die N2-nasionale pad in Dutywa.

## Sien ook 
* Lys van streeksroetes in Suid-Afrika
* Genommerde roetes in Suid-Afrika

## Bron 
* Dept Transport
R387 (Suid-Afrika)

Die **R387** is 'n streeksroete in Suid-Afrika wat die N12-nasionale pad, 12 km noord van Strydenburg, met die R369 naby Orania verbind.
Vanaf die N12 hou die pad ooswaarts en na 42 km word die stasie en nedersetting Kraankuil bereik. Dié gedeelte is 'n grondpad. In Kraankuil word die R388 gekruis. Die pad is nou geteer en 25 km sluit dit by die R369 aan, 11 km suid van Orania.

## Sien ook 
* Lys van streeksroetes in Suid-Afrika
* Genommerde roetes in Suid-Afrika

## Sien ook 
* Dept Transport
R388 (Suid-Afrika)

Die **R388** is 'n streeksroete in Suid-Afrika wat die R48-provinsiale pad by De Aar met Douglas verbind. Die R388-streeksroete begin 14 km noord van De Aar waar dit van die R48 afdraai. Die roete gaan noord en bly langs die hoofspoorlyn. Dit gaan verby Houtkraal, Potfontein, Poupan en Kraankuil statsies. By Kraankuil kruis dit die R387. Die roete swaai nou noordwes en weg van die spoorlyn af en eindig 3 km suid van Hopetown waar dit by die N12-nasionale pad aansluit. Die roete deel die N12 deur Hopetown, oor die Oranjerivier en draai daarna links as na Douglas. Net voor Douglas sluit die roete aan by die R357 waar dit eindig.

## Sien ook 
* Lys van streeksroetes in Suid-Afrika
* Genommerde roetes in Suid-Afrika

## Bron 
* Dept Transport
R385 (Suid-Afrika)

Die **R385** is 'n streeksroete in Suid-Afrika wat die N14-nasionale pad by Olifantshoek met die R370-streeksroete by Douglas verbind. Die roete begin by Douglas, gaan noord en kruis die N8-nasionale pad in Campbell, hou steeds noord en gaan deur Papkuil en verby Lime Acres, gaan verby die R31-provinsiale pad, swaai wes deur Owendale en deur Postmasburg waar dit die R325 kruis en eindelik 6 km suid van Olifantshoek, by die N14 aansluit. 

## Sien ook 
* Lys van streeksroetes in Suid-Afrika
* Genommerde roetes in Suid-Afrika

## Bron 
* Dept Transport
R386 (Suid-Afrika)

Die **R386** is 'n streeksroete in Suid-Afrika wat Carnarvon met Prieska verbind. Dit begin in Carnarvon, waar die R386 van die  R63-provinsiale roete afdraai en noord gaan. Na 9 km tak die  R361 af en later gaan die roete deur Mekataanspoort. Voor Prieska smelt die R403 saam met die R386 en saam gaan die roetes deur Prieskapoort voor dit by die N10-nasionale pad aansluit in Prieska.

## Sien ook 
* Lys van streeksroetes in Suid-Afrika
* Genommerde roetes in Suid-Afrika

## Sien ook 
* Dept Transport
R389 (Suid-Afrika)

Die **R389** is 'n streeksroete in Suid-Afrika wat Noupoort met Philipstown verbind. Die roete begin waar dit aftak van die N9-nasionale pad en weswaarts hou. Die roete het dan 'n verspringende kruising met die N1-nasionale pad, net noord van Hanover en gaan noordoos waar dit dan in Philipstown eindig waar dit in die R48 indraai.

## Sien ook 
* Lys van streeksroetes in Suid-Afrika
* Genommerde roetes in Suid-Afrika

## Bron 
* Dept Transport
R384 (Suid-Afrika)

Die **R384** is 'n streeksroete in Suid-Afrika wat Carnarvon met  Britstown verbind via Vosburg. Die roete begin in Carnarvon in 'n noordoostelike rigting, gaan deur Kareebospoort, dan Volstruispoort en bereik dan Vosburg waar dit die R403 kruis. Hiervandaan gaan dit ooswaarts tot in Britstown.

## Sien ook 
* Lys van streeksroetes in Suid-Afrika
* Genommerde roetes in Suid-Afrika

## Bron 
* Dept Transport
R380 (Suid-Afrika)

Die **R380** is 'n streeksroete in Suid-Afrika wat Kathu via Hotazel met die Botswanagrens by McCarthysrus verbind.

Van die grens af gaan dit oor die algemeen suid-suidoos na Hotazel. Hier kruis dit die R31-roete by 'n verspringende kruising. Dit gaan dan suidwaarts en verby Dibeng in die ooste, voordat dit suidoos beweeg om sy suidelike eindpunt by die N14 nasionale pad by Kathu te bereik.

## Sien ook 
* Lys van streeksroetes in Suid-Afrika
* Genommerde roetes in Suid-Afrika

## Bron 
* Dept Transport
Brooksnek

**Brooksnek** is 'n landelike nedersetting in die Umzimvubu Plaaslike Munisipaliteit in die Oos-Kaapprovinsie en teen die grens met KwaZulu-Natal geleë. Dit is in die oostelike deel van die land, 600 km suid van die hoofstad Pretoria, en slegs enkele kilometer suid van Kokstad.

Die R394-streeksroete sluit net suid van Brooksnek by die N2-nasionale pad aan.

Brooksnek is op 1&nbsp;613 meter bo seespieël geleë, en die pas dra die N2-nasionale pad oor 'n uitloper van die Drakensberg tussen die twee provinsies.

Koördinate:
R309 (Suid-Afrika)

Die **R309** is 'n streeksroete in Suid-Afrika wat Postmasburg met die N8 tussen Groblershoop en Griekwastad verbind, ongeveer 47 kilometer vanaf Griekwastad. Dit sluit in Postmasburg by die R325 aan.

## Sien ook 
* Lys van streeksroetes in Suid-Afrika
* Genommerde roetes in Suid-Afrika

## Bron 
* Dept. Transport
BMW M20

Die **BMW M20** is 'n EBNA-sessilinder-petrolenjin wat van 1977 tot 1993 vervaardig is. Dit is agt jaar na die groter BMW M30 reguit-ses-enjin bekendgestel, wat saam met die M20 in produksie gebly het.

Die eerste motors wat van die M20 gebruik gemaak het, was die E12 5-reeks en die E21 3-reeks. Die aanvanklike M20-model het 'n verplasing van 2.0 L gehad, met latere weergawes met verplasings van tot 2.7 L.

Die M20 is begin uitfaseer na die bekendstelling van die M50-enjin in 1990. Die laaste M20-enjins is aangebring op die E30 3-reeks wa en afslaankapmodel wat in April 1993 gebou is.

Die M20 was die basis vir die BMW M21-dieselenjin. Dit hou ook losweg verband met die BMW M70 V12-petrolenjin.

## Geskiedenis 
Teen die 1970's het BMW 'n behoefte ontwikkel vir 'n sessilinderenjin kleiner as die BMW M30 wat in die 3-reeks en 5-reeks gebruik kon word. Die resultaat was die M20 met 'n verplasing van 2 liter, destyds BMW se kleinste reguitsesenjin. Die M20 is in die E12 5-reeks, E21 3-reeks, E28 5-reeks, E30 3-reeks en E34 5-reeks gepas.

## Ontwerp 
Soos met die M30, het die M20 'n ysterblok, aluminiumkop en 'n EBNA-klepstelsel met 2 kleppe per silinder. Die belangrikste verskille met die M30 is:

* 'n Tydreëlgordel eerder as 'n tydreëlketting.
* Boorafstand van 91 mm, eerder as 100 mm.
* 'n Skuinshoek van 20 grade, vergeleke met die 30 grade vir die M30.

## Modelle 
### M20B27 
Die M20B27 is ontwerp vir doeltreffendheid (die *e* staan vir *econo* in *325e*) en laetoere-wringkrag. Dit is 'n ongewone ontwerpstrategie vir 'n BMW-reguitsesenjin, wat gewoonlik ontwerp is vir krag teen hoë toere. In vergelyking met die M20B25 is die slag van 75 tot 81 mm verleng, wat 'n kapasiteit van 2 693 cc gegee het. Soos met die M20B25 is die boor van 84 mm behou. Om wrywing te verminder en doeltreffendheid te verbeter, sluit die M20B27-veranderinge in die gebruik van die '200' weergawe van die kop (wat kleiner poorte het), 'n ander nokas, vier nokasbusse en sagte klepvere. As gevolg van hierdie veranderinge is die toereperk op die M20B27 verminder tot 4 800&nbsp;rpm. 'n Kompressieverhouding van 9,0:1 is gebruik in die Amerikaanse 528e en 11:1 op Euro 525e- en 325e-motors - dit is in 1985 verminder tot 10,3:1. Die aanvanklike M20B27-enjins lewer 92 kW en 240 Nm teen 3 250&nbsp;rpm vir modelle sonder katalisator. Modelle met 'n katalisator produseer 90 kW 230 Nm.

In die vroeë negentigerjare het BMW Suid-Afrika komponente van die Alpina C3 2.7 gebruik om 'n E30 te vervaardig spesifiek vir wedrenne van die Stannic Groep N-produksiemotors. Die eerste weergawe van hierdie enjin wat in die E30 325iS gebruik is, het 145 kW gelewer en die tweede hersiening, dikwels verwys na as "Evo2" het 155 kilowatt geproduseer.

## Verwysings
R359 (Suid-Afrika)

Die **R359** is 'n streeksroete in Suid-Afrika wat die Augrabieswaterval met Upington verbind via Kakamas en Louisvale. Die roete begin in die Augrabies Nasionale Park, hou suidoos en gaan deur die nedersettings Augrabies en Marchand. Hierna sluit die roete by die N14-nasionale pad aan vir 14 km tot by Kakamas. Hier bly die roete suid van die Oranjerivier en kruis die R27 net suid van Keimoes. Dit bly parallel met die Oranjerivier en gaan deur Louisvale en sluit by die N10 aan net suid van Upington.

## Sien ook 
* Lys van streeksroetes in Suid-Afrika
* Genommerde roetes in Suid-Afrika

## Bron 
* Dept Transport
R360 (Suid-Afrika)

Die **R360** is 'n streeksroete in Suid-Afrika wat Upington met die Kgalagadi-vredespark asook die Namibiese grens verbind. Die roete begin waar dit aftak van die N10-nasionale pad, 5 km noord van Upington en noordwaarts gaan. Askham is 182 km verder, hier deel die roete die R31 vir 14.8 km. Die roete gaan noord deur Andriesvale, deur Twee Rivieren, deur die Kgalagadi-vredespark tot by Mata-Mata op die grens.

## Sien ook 
* Lys van streeksroetes in Suid-Afrika
* Genommerde roetes in Suid-Afrika

## Bron 
* Dept Transport
Johann Strauss I

duimnael|Johann Strauss I, 1835 litograaf deur Josef Kriehuber

**Johann Strauss I** (; ook **Johann Baptist Strauss**, **Johann Strauss Sr.**, **die Ouere**, **die Vader**; 14 Maart 1804 - 25 September 1849) was 'n Oostenrykse Romantiese komponis. Hy is bekend vir sy walse en het die genre gepopulariseer saam met Joseph Lanner; sodoende het hy die weg voorberei vir sy seuns om sy musikale dinastie voort te sit. Hy is veral bekend vir die komponeer van die Radetzky-mars (vernoem na Joseph Radetzky von Radetz).

## Werke
### Walse
duimnael|regs|300px|Voorblad van *Loreley-Rhein-Klänge*.
* Täuberln-Walzer, Op. 1 (1827)
* Döblinger Réunion-Walzer, Op. 2 
* Wiener Carneval, Op. 3 *Weense Karnival* (1828)
* Kettenbrücke-Walzer, Op. 4 (1828)
* Gesellschafts-Walzer, Op. 5 
* Wiener Launen-Walzer, Op. 6 
* Tivoli-Rutsch Walzer, Op. 39 *Tivoli-Slide* (1830)
* Das Leben ein Tanz oder Der Tanz ein Leben! Walzer, Op. 49 
* Elisabethen-Walzer, Op. 71
* Philomelen-Walzer, Op. 82
* Paris-Walzer, Op. 101 (1838)
* Huldigung der Königin Victoria von Grossbritannien, Op. 103 
* Wiener Gemüths-Walzer, Op. 116 *Weense Sentimente* (1840)
* Loreley-Rhein-Klänge, Op. 154 (1843)

### Polkas e.a.
Strauss se galoppe en polkas sluit in:
* Champagner-Galopp, op. 8 
* Seufzer-Galopp, Op. 9 
* Chineser Galopp, Op. 20 
* Einzugs-Galopp, Op. 35 
* Sperl-Galopp, Op. 42
* Fortuna-Galopp, Op. 69
* Jugendfeuer-Galopp, Op. 90 
* Cachucha-Galopp, Op. 97
* Carneval in Paris, Op.100 
* Indianer-Galopp, Op. 111 
* Sperl-Polka, Op. 133
* Annen-Polka, Op. 137 (die werk moenie verwar word met sy seun se "Annen-Polka" nie [Op. 117, 1852])
* Wiener Kreutzer Polka, Op. 220
* Piefke und Pufke Polka, Op. 235

### Marse
* Radetzky-mars, Op. 228 (1848)
* Jelačić-Marsch, Op. 244

## Sien ook
* Strauss-familie

## Eksterne skakels
* Norbert Rubey, "Johann Strauss Sr. – 'A Musician by the Grace of God'?", tr. Jeroen H.C. Tempelman, *Vienna Music*, no. 100 (Spring 2011), pp.&nbsp;16–19
* Volledige lys van Johann Strauss se werke
*
Laura Ingraham

**Laura Anne Ingraham** is 'n Amerikaanse konserwatiewe televisie aanbieder. Ingraham het vir byna twee dekades die nasionaal-gesindikeerde radioprogram *The Laura Ingraham Show* aangebied en is die hoofredaktrise van *LifeZette*. Sy is met ingang Oktober 2017 die aanbieder van *The Ingraham Angle* op die Fox-nuuskanaal.

Ingraham het in die laat-1980's as 'n toespraakskrywer in die administrasie van President Ronald Reagan gewerk. Hierna het sy 'n *Juris Doctor*-graad verwerf en voortgegaan om as 'n regsklerk te werk by die *Second Circuit Court of Appeals* in New York. Hierna het sy gewerk as klerk vir Regter Clarence Thomas. Sy het ook vir die prokureursfirma Skadden, Arps, Slate, Meagher & Flom in New York gewerk. Ingraham het in die negentigerjare met haar loopbaan in die media begin.

## Verwysings
## Eksterne skakels
* LifeZette tuisblad
* 
*
Wet op die Erkenning van die Onafhanklikheid van Namibië, 1990

Die **Wet op die Erkenning van die Onafhanklikheid van Namibië, 1990** is 'n wet van die Parlement van Suid-Afrika waardeur die Suid-Afrikaanse regering die onafhanklikheid van Namibië, wat onder die omstrede Suid-Afrikaanse regering as Suidwes-Afrika bekend was, erken het. Die wet het die toestemming van staatspresident FW de Klerk op 20 Maart 1990 ontvang en die volgende dag in werking getree, die datum van Namibiese onafhanklikheid. Dit het nie onafhanklikheid *toegestaan* aan Namibië nie, maar eerder die Republiek van Namibië as " 'n soewereine en onafhanklike staat" *erken*.

Die wet doen afstand van alle Suid-Afrikaanse gesag oor Namibië, en bepaal dat, wat Suid-Afrika betref, Suid-Afrikaanse wette nie meer in Namibië van krag is nie. (Die Grondwet van Namibië maak egter voorsiening vir die wette wat in Namibië voor onafhanklikheid van krag was, om van krag te bly, onderhewig aan wysiging.) Die wet bevat ook 'n uitsluitingsklousule wat bepaal dat dit nie 'die geldigheid van enige bepaling van die Grondwet van Namibië erken wat afwyk van die soewereiniteit van die Republiek oor sy gebied nie. Dit is 'n verwysing na die Oranjerivier-grensgeskil; Suid-Afrika hou vol dat sy grens met Namibië langs die noordoewer van die Oranjerivier loop, terwyl Namibië beweer dat dit langs die middel van die rivier loop en het 'n bepaling daartoe in sy grondwet opgeneem.

Die wet is daarna gevolg deur die *Suid-Afrikaanse burgerskap by die bereiking van onafhanklikheid deur die Namibiese reguleringswet, 1990*, wat voorsiening gemaak het vir die verlies of behoud van hul Suid-Afrikaanse burgerskap deur inwoners van Namibië, en deur twee *toepassing van sekere wette op die afskaffingswette van Namibië* en verskeie *Algemene wetswysigingswette* wat spesifieke wette vir Suidwes-Afrika ingetrek het en wette gewysig het om verwysings na die voormalige gebied te verwyder.

## Sien ook
* Grens tussen Suid-Afrika en Namibië
Voedselsekuriteit

[thumb|180px|’n Vrou verkoop voedselprodukte in ’n mark in [Lilongwe, Malawi.]]

**Voedselsekuriteit** is die mate waarin kos beskikbaar is en waarin ’n individu toegang daartoe het. Volgens die Verenigde Nasies se komitee oor wêreldvoedselsekuriteit word voedselsekuriteit gedefinieer as die mate waarin alle mense te alle tye fisieke, sosiale en ekonomiese toegang het tot genoeg, veilige en voedsame kos wat voldoen aan hulle kosvoorkeure en dieetbehoeftes vir ’n aktiewe en gesonde lewe. Nog een is die beskikbaarheid van kos ongeag klas, gender of streek. Daar is bewyse dat voedselsekuriteit duisende jare gelede al belangrik was toe antieke China en antieke Egipte kos wat geberg is, in tye van hongersnood beskikbaar gestel het. 

Op die Wêreldvoedselkonferensie in 1974 is die term "voedselsekuriteit" gedefinieer met klem op verskaffing; dit is gedefinieer as die "beskikbaarheid te alle tye van genoeg, voedsame, uiteenlopende, gebalanseerde en gematigde wêreldvoorrade van basiese voedsel om ’n bestendige toename in voedselinname vol te hou en om wisselings in produksie en pryse teen te werk". Latere definisies het aanvraag en toegang tot die definisie bygevoeg. Die finale verslag van die Wêreldvoedselberaad in 1996 verklaar voedselsekuriteit bestaan "wanneer alle mense te alle tye fisieke en ekonomiese toegang tot genoeg, veilige en voedsame kos het om te voldoen aan hulle dieetbehoeftes en kosvoorkeure vir ’n aktiewe en gesonde lewe".

## Verwysings
## Skakels
*Hawkins, Mike: 'n Stille omwenteling. In: Suid-Afrikaanse Panorama. Jaargang 34, nr. 8, September 1989. ISSN 0491-4783
*Strydom, Dawie: Uit die veld se spens - om te eet of nie te eet nie. In: Conserva. Departement van Omgewingsake. Deel 8, nr. 5, September/Oktober 1993. ISSN 0258-3313
R369 (Suid-Afrika)

Die **R369** is 'n streeksroete in Suid-Afrika wat die R357-streeksroete, 30 kilometer vanaf Prieska met Colesberg verbind via Hopetown. Vanaf die R357 tot by Hopetown is 102 km. Hier maak die roete 'n verspringende kruising met die N12-nasionale pad voor dit na Colesberg gaan. Die roete gaan dan deur Orania en elf km verder draai die R387-streekroete af. Na 21 km ontmoet die R369 die R48-provinsiale pad en word medebeskryf tot net na Petrusville. Die R369 gaan weer suidoos, gaan deur Basternek net voor dit Colesberg bereik en eindig.

## Sien ook 
* Lys van streeksroetes in Suid-Afrika
* Genommerde roetes in Suid-Afrika

## Bron 
* Dept Transport
R370 (Suid-Afrika)

Die **R370** is 'n streeksroete in Suid-Afrika wat Douglas met Jan Kempdorp verbind. Die roete begin by Douglas en hou noordoos en maak 'n verspringende kruising met die N8-nasionale pad by Schmidtsdrif. Die roete bly noordoos en gaan verby Delportshoop waar dit die R31-provinsiale pad kruis. Hierna gaan die roete suid van die Spitskopdam verby waar dit die Hartsrivier kruis. Die roete hou noordoos en eindig in Jan Kempdorp waar dit by die N18-nasionale pad aansluit.

## Sien ook 
* Lys van streeksroetes in Suid-Afrika
* Genommerde roetes in Suid-Afrika

## Bron 
* Dept Transport
R371 (Suid-Afrika)

Die **R371** is 'n streeksroete in Suid-Afrika wat Windsorton met die N14-nasionale pad verbind tussen Kuruman en Vryburg. Die roete begin waar dit van die R374 aftak, wes van Windsorton, dan noordwes gaan en by Mount Rupert die R370 deel vir 5 km en digby die Spitskopdam gaan die roete noordwes deur Boetsap, Blesmanspos, Reivilo en sluit by die N14 aan by Lykso waar die roete eindig. 

## Sien ook 
* Lys van streeksroetes in Suid-Afrika
* Genommerde roetes in Suid-Afrika

## Bron 
* Dept Transport
Oog (fontein)

[duimnael|500px|regs|Die Oog by [Kuruman.]]
'n **Oog** of **fonteinoog** is dikwels die sinoniem vir 'n natuurlike fontein of ondergrondse waterbron. Dit kan die opening wees waardeur die fontein sy water uitstoot, waar die ondergrondse water uitborrel of uitvloei of die oorsprong waaruit 'n rivier ontspring. Hierdie gebied waar die oog voorkom sluit oor die algemeen vlaktes en moerasse in.

## Woordgebruik 
Die gebruik van "oog" om na 'n fontein te verwys, kom nie in Nederlands, Engels, Duits of Frans voor nie. Die leenvertaling "eye" en die leenwoord "oog" kom albei wel in Suid-Afrikaanse Engels voor, onder die invloed van Afrikaans.  In Suid-Afrika vind mens onder meer die name Die Oog in Kuruman, Molopo Oog Natuurreservaat (naby Mahikeng) en "Malmane Oog" (nou *Malmane Eye*) tussen Lichtenburg en Ottoshoop. Die *-oog* in Schiermonnikoog aan die noorde van Nederland het niks met die oogvormigheid uit te waai nie; dit is gewoon etimologies dieselfde as die *ei* in *eiland* en *oy* in die Nordiese tale.

Volgens Van Wyk het die betekenisverruiming van "oog" in Afrikaans self ontwikkel.  In *Afrikaanse Etimologieë* deur Boshoff en Nienaber word vermeld die begrip is reeds so opgeneem in die Sweed Hendrik Jacob Wikar se *Berigt* van 1779, maar "o.a. ook in Boesmans en Maleisies".

Wikar het as soldaat by die VOC aangesluit, maar in 1773 'n klerklike posisie beklee, wat toon dat sy taalgebruik (Kaaps-Hollands) na wense was. Hy het weens sy dobbelskuld gedros en die binneland ingevaar, waar hy sy wederervaringe langs die Oranjerivier (Gariep, of Grootrivier), en die ontmoeting met drie Khoekoestamme opgeteken het (om later as verslag voorgelê te word om deur Baron Van Plettenberg begenadig te word en na die Kaap terug te keer). In hierdie *Berigt* staan daar:

Afrikaans is inderdaad nie al taal wat van "oog" gebruik maak nie.

In *Toponymica Hottentotica* word vermeld hoe die frekwensie-opname toon dat die aanwesigheid van water die vernaamste toponimiese motief is en onomastiese prikkel was, omrede die Khoekhoen se leefruimte oor die algemeen maar dor en droog was, met 'n baie lae reënvalsyfer en min standhoudende bo-aardse water. Ook die agtervoegsel -moeb of -moes (wat van streek tot streek anders uitgespreek word), beteken "oog", byvoorbeeld Awamus ("Rooioog") en Keimoes ("groot oog" > groot fontein). 
Ander name in *Toponymica Hottentotica* sluit in: Amub, Animub, Animuchab(rivier), Daimub, Dymoeb, Garimuas, Garramoes, Geimusis, Haramoep, Hoamus, Kaaimoes, Kaimus, Khoromus, Kunemus, Namus(kluft), Namus(berge), Naramoep, Nigramoep en Umub.

In Maleisies is daar *mata air* vir fontein of bron, wat letterlik "wateroog" beteken, waarvan daar ook spore te vinde is in die Malgassiese "maso" (oog) in "mason-drano" (letterlik "wateroog"; die betekenis wissel tussen fontein(opening), reservoir of rivierbedding) 

In die Suid-Amerikaanse Spaans bestaan die begrip "ojo de agua", wat ook *fontein* beteken en veral in Mexiko en Argentinië as pleknaam dien. Sowel in Portugal as Brasilië is daar plekname wat "Olho-d'água" toebedeel is. En Katalaans gebruik by geleentheid "ull (d'aigua)".

## Verwysings
R372 (Suid-Afrika)

Die **R372** is 'n streeksroete in Suid-Afrika wat Kuruman met Taung verbind via Reivilo. Die roete begin 14 km vanaf Kuruman waar die R372 aftak vanaf die R31-provinsiale pad en feitlik ooswaarts hou vir 76 km. Die roete word dan medebeskryf met die R371 tot in Reivilo vir 6 km en gaan dan ooswaarts vir 55 km tot in Taung waar dit by die N18-nasionale pad aansluit en eindig.

## Sien ook 
* Lys van streeksroetes in Suid-Afrika
* Genommerde roetes in Suid-Afrika

## Bron 
* Dept Transport
Haat

[thumb|240px|Die woord "*hate*" op 'n vuis [tatoe|getatoeëer.]]

**Haat** is ’n gevoel wat ’n emosie van woede of gegriefdheid kan ontlok teenoor sekere mense of idees. Dit word dikwels verbind met ’n gevoel van afkeer, weersin en vyandigheid teenoor die mens of idee.

## As ’n emosie
As ’n emosie kan haat kort of lank duur. Dit kan minder intens wees ("Ek haat broccoli") of intenser ("Ek haat die hele wêreld"). Haat kan ook ’n aangeleerde reaksie wees op eksterne gebeure, soos om beheer of mislei te word. Dit is ’n diepe sielkundige reaksie op ’n gevoel van vasgekeerdheid of ’n onvermoë om sekere sosiologiese afdwingings te verstaan, soos om skuldig bevind te word aan ’n misdaad wat jy nie gepleeg het nie. Die Amerikaanse sielkundige Robert Sternberg het drie hoofelemente in haat geïdentifiseer: 
# ’n Ontkenning van intimiteit deur afstand te skep wanneer nabyheid ’n bedreiging word; 
# ’n Gevoel van passie, soos vrees of woede; 
# ’n Besluit om ’n voorwerp wat voorheen waardeer is, nie meer te waardeer nie.

Die belangrike funksie van selfbeskerming wat met haat verbind word, kan geïllustreer word deur Steinberg se ontleding van "opstandige" haat, waar ’n afhanklike verhouding verwerp word in ’n soeke na outonomie.

## Wetsaspek
’n Haatmisdaad verwys gewoonlik na ’n misdaad wat deur haat gemotiveer is. Mense wat haatmisdade pleeg se slagoffers is gewoonlik lid van ’n sekere sosiale groep, wat dikwels gedefinieer word deur gender, godsdiens, seksuele oriëntasie, geestesteuring, gestremdheid, klas, etnisiteit, nasionaliteit, ouderdom, genderidentiteit of politieke partyverband. Die misdaad kan fisieke aanranding, die vernietiging van eiendom, boeliegedrag, teistering, verbale beledigings, of aanstootlike graffiti of briewe behels.

Haatspraak kom dikwels voor om ’n persoon of groep af te kraak gebaseer op hulle sosiale of etniese groep. Die opsetlike gebruik van haatspraak is in baie lande ’n kriminele oortreding. In sommige lande word gedebatteer of haatspraak toelaatbaar behoort te wees as vryheid van spraak.

## Verwysings
## Nog leesstof
**The Psychology of Hate*, deur Robert Sternberg (red.)
**Hatred: The Psychological Descent into Violence*, deur Willard Gaylin
**Why We Hate*, deur Jack Levin
**Prisoners of Hate: The Cognitive Basis of Anger, Hostility, and Violence*, deur Aaron T. Beck
* "Hatred as an Attitude", deur Thomas Brudholm (in *Philosophical Papers* 39, 2010).
* *The Globalisation of Hate*, (reds.) Jennifer Schweppe en Mark Walters, Oxford: Oxford University Press.
**Becoming Evil: How Ordinary People Commit Genocide and Mass Killing*, deur James Waller

## Skakels
Hannes Viljoen

**Johannes Theodorus Viljoen** (21 April 1943 – 13 Januarie 2021) was 'n Springbok-vleuel wat bekend geword het vir vyf drieë wat hy vir die Springbokke gedruk het in 'n toerwedstryd tydens die 1971 toer na Australië. Hy het ook sy toetsdebuut tydens die toer gemaak.

Hy het aan die koronavirussiekte beswyk.

## Toetse 
## Bron 
* ''Bobaas-driedrukker van '71-Bokke was 'stil, saggeaarde siel''', Rapport, 17 Januarie 2021
BMW N42

Die **BMW N42** is 'n DOHC-viersilinder-petrolenjin wat die BMW M43 vervang het. Dit is van 2001-2004 vervaardig.  

Die N42 dien as basis vir die kleiner N40-enjin, wat nie oor valvetronic beskik nie.

Die N42B18 het die 1.4 tot 1.8 L-kategorie van die "Internasionale Enjin van die Jaar"-toekenning vir 2001 gewen. 

In 2004 is die N42 vervang deur die BMW N46 viersilinderenjin.

## Ontwerp 
In vergelyking met sy M43-voorganger, het die N42 'n DBNA-klepstelsel, VANOS (veranderlike kleptydreëling) en 'n aluminium-enjinblok.  Dit was die eerste BMW-enjin wat Valvetronic (veranderlike kleplig) gehad het.  

## Weergawes 
## N42B18 
Die N42B18 het 'n verplasing van 1 796 cc,  gebruik Bosch Motronic ME9.2-enjinbestuur  en het twee balanseeraste. 

Toepassings:
* 2001-2004 E46 316i en 316ti

## N42B20 
Die N42B20 het 'n verplasing van 1 995 cc,  gebruik Bosch DME ME9.2 brandstofinspuiting en het twee balanseeraste  Die N42B20 se rooilyn is 6600 rpm

Toepassings:
* 2001-2004 E46 318i / 318Ci / 318ti

## Verwysings
BMW N26

Die BMW **N26** is 'n turboaangejaagde inlynviersilinder petrolenjin wat vanaf 2012-2016 vir SULEV-voertuie vervaardig is. Dit is slegs in die Verenigde State verkoop weens SULEV-wetgewing.

Die N26 is gebaseer op die BMW N20, met die volgende veranderinge: metaalbrandstofleidings (in plaas van rubber), 'n klep in die brandstoftenkontlugtingstelsel om die brandstofstelsel vir lekkasies te toets, 'n elektroniese uitlaatklep en groter katalitiese omsetters. 

## Modelle 
**Toepassings:**

* 2012-2016 F30 328i / 328iX (slegs VSA) 
* 2012-2016 F22 228i / 228iX (slegs VSA)
* 2015-2016 BMW 4-reeks F32 / F35 / F36 428i SULEV (Amerikaanse modelle)

## Verwysings
Geluk

[thumb|240px|’n Glimlaggende vrou van [Viëtnam.]]
Die term **geluk** (om gelukkig te wees) word gebruik in die konteks van ’n geestelike of emosionele toestand, insluitende positiewe of aangename emosies wat kan wissel van tevredenheid tot intense vreugde. Dit word ook gebruik in die konteks van tevredenheid met die lewe, welvarendheid en algemene welsyn.

Sedert die 1960's word navorsing oor geluk op verskeie vakgebiede gedoen, soos sielkunde, geneeskunde en  gerontologie (ouderdomsverskynsels).

## Definisies
"Geluk" is die onderwerp van debatte oor die gebruik en betekenis van die term, en oor hoe verskillende kulture dit verstaan.

Die woord word meestal gebruik in verband met twee faktore:
* Die huidige ondervinding van die gevoel van ’n emosie soos plesier of vreugde, Die Israelse sielkundige Daniel Kahneman het geluk gedefinieer as "wat ek nou en hier ervaar". 
* ’n Taksering van tevredenheid met die lewe, soos lewensgehalte. Volgens Kahneman is dit belangrikes vir mense as huidige ondervindings.

Sommige gebruike van die term sluit albei dié faktore in. Subjektiewe welsyn sluit in ’n mate van huidige ondervindings (emosies, buie en gevoelens) en van tevredenheid met die lewe. Die Amerikaanse sielkundeprofessor Sonja Lyubomirsky het geluk beskryf as "die ondervinding van vreugde, vergenoegdheid of positiewe welsyn, gekombineer met ’n gevoel dat die persoon se lewe goed, betekenisvol en die moeite werd is". 

## Filosofie
Die filosofie van geluk word dikwels saam met etiek bespreek. Tradisionele Europese gemeenskappe, wat van die Grieke en die Christendom oorgeërf is, het geluk dikwels met moraliteit verbind, of met prestasie in ’n sekere soort rol in ’n sekere soort sosiale lewe. Met die opkoms van individualisme, gedeeltelik danksy Protestantisme en kapitalisme, het die verband tussen plig in ’n gemeenskap en geluk geleidelik verdwyn. Die gevolg was ’n herdefiniëring van die morele terme. Geluk word nie meer gedefinieer met betrekking tot die sosiale lewe nie, maar met betrekking tot individuele sielkunde. 

Geluk bly egter ’n moeilike begrip in morele filosofie. Deur die geskiedenis van laasgenoemde was daar wisselings in pogings om moraliteit te definieer in terme van gevolge wat tot geluk lei en in terme wat niks met geluk te doen het nie.

In 2004 het die Amerikaanse historikus Darrin McMahon gesê die klem het mettertyd geskuif van die geluk van deugsaamheid tot die deugsaamheid van geluk.

## Verwysings
## Skakels
R374 (Suid-Afrika)

Die **R374** is 'n streeksroete in Suid-Afrika wat die R31-provinsiale pad, wat deur Barkly-Wes gaan, verbind met die N12-nasionale pad via  Windsorton. Net na Windsorton kruis die roete die Vaalrivier.

## Sien ook 
* Lys van streeksroetes in Suid-Afrika
* Genommerde roetes in Suid-Afrika

## Bron 
* Dept Transport
R361 (Suid-Afrika)

Die **R361** is 'n streeksroete in Suid-Afrika wat Kenhardt met Carnarvon via Van Wyksvlei verbind. Die roete begin by Kenhardt waar dit van die R27-provinsiale pad aftak en suidoos gaan. Na 163 km sluit dit by die R357 aan en deel die roete vir 3.7 km. Die roete gaan deur Van Wyksvlei en gaan weer suidoos en sluit by die R386 roete aan 10 km noord van Carnarvon waar die roete dan eindig.

## Sien ook 
* Lys van streeksroetes in Suid-Afrika
* Genommerde roetes in Suid-Afrika

## Bron 
* Dept Transport
R383 (Suid-Afrika)

Die **R383** is 'n streeksroete in Suid-Afrika wat Kenhardt met die N8-nasionale pad tussen Groblershoop en Griekwastad verbind via Marydale. Die roete begin by die R27-provinsiale pad by Kenhardt, hou ooswaarts vir 77 km tot by Putsonderwater, draai suidoos en kruis die N10 by Marydale, hou noordoos, kruis die Oranjerivier na 27 km, gaan deur Koegas en sluit aan by die N8.

## Sien ook 
* Lys van streeksroetes in Suid-Afrika
* Genommerde roetes in Suid-Afrika

## Bron 
* Dept Transport
R403 (Suid-Afrika)

Die **R403** is 'n streeksroete in Suid-Afrika wat die N12-nasionale pad naby Victoria-Wes met Prieska verbind via Vosburg. Die roete begin net noord van Victoria-Wes waar dit aftak van die N12 en noordwes gaan. Dit kruis die R384 in Vosburg en hou steeds noordwes. Die roete eindig waar dit in die R386 indraai, suidwes van Prieska.

## Sien ook 
* Lys van streeksroetes in Suid-Afrika
* Genommerde roetes in Suid-Afrika

## Bron 
* Dept Transport
Nostalgie

[thumb|Die sien van ’n [stoomlokomotief kan nostalgie teweegbring.]]

**Nostalgie** is ’n sentimentele gemis na die verlede, gewoonlik na ’n tydperk of plek met ’n persoonlike verbintenis van geluk. Die woord is afgelei van die Griekse νόστος *nóstos*, "tuiskoms", en ἄλγος *álgos*, "pyn". Dit is deur ’n 17de-eeuse mediese student uitgedink om die gevoelens te beskryf van Switserse huursoldate wat in ander lande geveg het. 

Nostalgie is in die vroeë moderne tyd as ’n mediese toestand, ’n soort melancholie, beskou en het ’n belangrike term in die romantiek geword.

Wetenskaplike geskrifte handel hoofsaaklik oor nostalgie wat mense se persoonlike lewe betref en is geskryf na aanleiding van die gevolge van nostalgie wat in studies teweeggebring is. Reuk en gevoel is sterk opwekkers van nostalgie omdat hierdie stimulusse eerste deur die amigdala, waar emosies in die brein geleë is, beweeg. Dié herinneringe is gewoonlik aan belangrike gebeure in die verlede, mense vir wie ’n mens omgegee het en plekke waar tyd deurgebring is. Musiek en die weer kan ook sterk opwekkers van nostalgie wees.

## Verwysings
## Skakels
Skuldgevoel

thumb|180px|Glasgow- Botaniese Tuin. Edwin Roscoe Mullins se *Kain*, of *My straf is te swaar om te dra* (Genesis 4:13), omstreeks 1899.

’n **Skuldgevoel** is ’n emosionele ervaring wat voorkom wanneer mense glo of verstaan – of dit waar is of nie – dat hulle hulle eie standaarde onder verdenking geplaas het of universele morele standaarde oortree het, en dan aansienlike verantwoordelikheid vir daardie oortreding neem. 

’n Skuldgevoel is nou verwant aan die begrippe berou en skaamte. Skuldgevoelens is ’n belangrike faktor in simptome van obsessief-kompulsiewe steuring.

## Sielkunde
Skuldgevoelens en hulle verwante oorsake, voordele en nadele is algemene temas in sielkunde en psigiatrie. In gespesialiseerde én gewone taal is ’n skuldgevoel ’n gemoedstoestand waarin ’n mens konflik ervaar omdat hy iets gedoen het wat hy glo hy nie moes nie, of nie iets gedoen het nie wat hy glo hy moes. Dit gee aanleiding tot ’n gevoel wat nie maklik weggaan nie, aangedryf deur die gewete. Sigmund Freud het dit beskryf as die gevolg van ’n stryd tussen die ego en superego – ouerlike inprenting. Hy het die hindernis van die onbewustelike gevoel van skuld beskou as "die kragtigste van alle hindernisse in die pad van genesing". 

Die sielkundige Alice Miller sê baie mense "ly hulle hele lewe lank aan dié onderdrukkende skuldgevoel, die gevoel dat hulle nie aan hulle ouers se verwagtinge voldoen het  geen argument kan hierdie skuldgevoelens wegneem nie, want hulle het hulle oorsprong in die vroegste tydperk in iemand se lewe en dit is hoekom hulle so intens is." 

Die filosoof Martin Buber onderstreep die verskil tussen Freud se idee van skuld, wat op interne konflik gebaseer is, en "eksistensiële skuld", gebaseer op werklike skade wat ander aangerig is.

Skuldgevoelens word dikwels met angs verbind. Otto Fenichel sê in manies slaag die pasiënt daarin "om die verdedigingsmeganisme van ontkenning op skuld toe te pas deur  en aap dus ’n persoon na wat geen skuldgevoelens het nie."

## Verwysings
## Skakels
Sinofobie

**Sinofobie** (van die Latynse *Sinae*, "China", en die Griekse φόβος *phobos*, "vrees") of **anti-Chinese sentiment** het betrekking op gevoelens soos haat of vrees vir China (en verwante lande), sy volke, sy diaspora of sy kultuur. Die teiken is dikwels Chinese minderhede wat buite China woon en dit het dikwels ’n invloed op immigrasie, die ontwikkeling van nasionale identiteit in buurlande, ongelykheid in rykdom, diskriminasie en rassisme. Die teenoorgestelde daarvan is Sinofilie.

## Statistieke
In 2013 het die Pew-navorsingsentrum van die VSA ’n meningspeiling oor Sinofobie gedoen en bevind die helfte van die lande wat betrek is (19 van 38) beshou China in ’n positiewe lig. Beijing se sterkste ondersteuners was in Asië: Maleisië (81%) en Pakistan (81%); Afrika: Kenia (78%), Senegal (77%) en Nigerië (76%); en Latyns-Amerika: veral lande wat nou betrokke is by die Chinese mark soos Venezuela (71%), Brasilië (65%) en Chili (62%). Anti-Chinese gevoelens was egter hoog in die Weste en ander Asiatiese lande: Net 28% van Duitsers en Italiane en 37% van Amerikaners het China in ’n gunstige lig beskou. Japan het van al die lande die negatiefste gevoelens gehad, met 93% wat China in ’n slegte lig beskou het, insluitende 48% wat China in ’n baie slegte lig beskou het. Net 5% van Japannese wat ondervra is, het positief oor China gevoel. Daar was ook meerderhede in Duitsland (64%), Italië (62%) en Israel (60%) wat negatiewe gevoelens gehad het. 

Hoewel die meeste jong mense van China gehou het, het die meeste mense in 26 van die 38 nasies gevoel China tree eensydig op in internasionale sake en dit verhoog die spanning tussen China en sy buurlande, buiten Rusland, oor gebiedsdispute. Dié kommer oor Beijing se gebrek aan die inagneming van ander lande se belange wanneer hulle besluite oor buitelandse beleid neem, was veral sterk in Asië-Pasifiese lande – in Japan (89%), Suid-Korea (79%) en Australië (79%) – en in Europa – in Spanje (85%), Italie (83%), Frankryk (83%) en Brittanje (82%). Sowat die helfte van die deelnemers in die sewe Midde-Oosterse lande wat ondervra is, het gemeen China tree eensydig op. Dit sluit in 79% van Israeli's, 71% van Jordaniërs en 68% van Turke. Afrikalande, veral groot meerderhede in Kenia (77%), Nigerië (70%), Suid-Afrika (67%) en Senegal (62%), glo Beijing neem hulle belange in ag wanneer hulle besluite oor buitelandse beleid neem. 

## Verwysings
## Skakels
R308 (Suid-Afrika)

Die **R308** is 'n streeksroete in Suid-Afrika wat Fraserburg met Carnarvon verbind. Die R308 draai uit die R356 22 km vanaf Fraserburg en eindig waar dit aansluit by die R63 9 km vanaf Carnarvon.

## Sien ook 
* Lys van streeksroetes in Suid-Afrika
* Genommerde roetes in Suid-Afrika

## Bron 
* Dept Transport
R313 (Suid-Afrika)

Die **R313** is 'n streeksroete in Suid-Afrika wat die N10-nasionale pad vanaf Prieska via Niekerkshoop met die N8-nasionale pad verbind 16 km vanaf Griekwastad. Die roete begin waar dit vanaf die R357-streeksroete aftak by Prieska, kruis die Oranjerivier, gaan deur die Die Bergpas en hou noordwaarts deur Niekerkshoop en sluit dan by die N8 aan in Griekwastad.

## Sien ook 
* Lys van streeksroetes in Suid-Afrika
* Genommerde roetes in Suid-Afrika

## Bron 
* Dept. Transport
R325 (Suid-Afrika)

Die **R325** is 'n streeksroete in Suid-Afrika wat Griekwastad met die N14-nasionale pad by Sishen verbind via Postmasburg. Net noord van Postmasburg word die R385 gekruis.

## Sien ook 
* Lys van streeksroetes in Suid-Afrika
* Genommerde roetes in Suid-Afrika

## Bron 
* Dept. Transport
R382 (Suid-Afrika)

Die **R382** is 'n streeksroete in Suid-Afrika wat die N7-nasionale pad in Steinkopf met Port Nolloth verbind. Die roete gaan deur die Anenouspas en Windpoort.

## Sien ook 
* Lys van streeksroetes in Suid-Afrika
* Genommerde roetes in Suid-Afrika

## Bron 
* Dept Transport
Strawberry Prince

**Strawberry Prince** (すとぷり Sutopuri) is musiekgroep van Japan en bestaan uit ses lede: Nanamori, Jel, Satomi, Colon, Rinu, en Root.

## Musiek 
### Kortspelers 
* *Ichigo-iro natsu hanabi*
* *Strawberry Halloween Night*
* *Parade wa kokosa*
* *Christmas no mahō*
* *Strawberry Nightmare*
* *Mabushigariya*
* *Suki suki seijin*
* *Dai uchū Rendezvous*
* *Streamer*

### Albums 
* 2019 - Strawberry Love!
* 2020 - Strawberry Next!
* 2020 - Strawberry Prince

## Verwysings 
## Eksterne skakels 
* 
* 
* 
*
Vorstershoop

**Vorstershoop** is 'n klein nedersetting in die Noordwes-provinsie. Die R376 gaan deur die nedersetting en verbind dit Morokweng en Makopong. Die naaste nedersetting is Pomfret.